**NOTĂ DE INFORMARE CU PRIVIRE LA PRELUCRAREA DATELOR CU CARACTER PERSONAL**

Institutul Oncologic ”Prof. Dr. Ion Chiricuță”, Cluj-Napoca este unitate sanitară cu personalitate juridică, având calitatea de operator de date cu caracter personal.

Pentru înscrierea la concurs/examen și, dacă este cazul, executarea contractului individual de muncă, avem la dispoziție datele dumneavoastră cu caracter personal: copie C.I. (nume, prenume, CNP, serie și număr C.I., adresă de domiciliu/reședință), număr de telefon, adresă de e-mail, copie certificat de naștere, de căsătorie - dacă este cazul - curriculum vitae, copii acte de studii/certificări/specializări, copie carnet de muncă/adeverință, cazier judiciar și adeverință de integritate comportamentală, adeverință medicală, semnătura, datele rezultate în urma procesului de recrutare, precum și orice alte date necesare îndeplinirii procesului de recrutare și executării contractului individual de muncă. Refuzul de a oferi aceste date echivalează cu imposibilitatea înscrierii, respectiv semnării contractului individual de muncă.

Datele dumneavoastră cu caracter personal sunt prelucrate de operator pentru următoarele scopuri: înscriere concurs/examen; comunicare electronică; executarea contractului individual de muncă, realizare audit, executarea relațiilor contractuale existente între Institut și terți, promovare online și evaluare personal medical și auxiliar, supraveghere video, arhivistic, dar și pentru executarea altor obligații legale ce cad în sarcina operatorului și implică prelucrarea datelor dumneavoastră cu caracter personal.

Aceste date cu caracter personal sunt prelucrate în temeiul Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal: art. 6 alin. 2, lit. a) ”persoana vizată și-a dat consimțământul pentru prelucrarea datelor sale cu caracter personal pentru unul sau mai multe scopuri specifice”, art. 6, alin.1, lit. b), teza a doua ”prelucrarea este necesară (…) pentru a face demersuri la cererea persoanei vizate înainte de încheierea unui contract”; art. 6, alin. 1, lit. c)”prelucrarea este necesară în vederea îndeplinirii unei obligații legale care revine operatorului”; art. 6, alin. 1, lit. f) ”prelucrarea este necesară în scopul intereselor legitime urmărite de operator”; art. 9, alin. 2, lit. b) ”prelucrarea este necesară în scopul îndeplinirii obligațiilor și al exercitării unor drepturi specifice operatorului (…) în domeniul ocupării forței de muncă”.

Datele cu caracter personal furnizate sunt destinate utilizării de către operator, respectiv de către unii angajați/colaboratori contractuali ai operatorului care au legătură directă cu realizarea scopului pentru care sunt furnizate aceste date.

Conform Regulamentului (UE) 679/2016, aveți următoarele drepturi: dreptul de acces la date, dreptul la rectificare, dreptul la ștergerea datelor, dreptul la resctricționarea prelucrării, dreptul la portabilitatea datelor, dreptul la opoziție, dreptul de a nu face obiectul unei decizii bazate exclusiv pe prelucrarea automată, dreptul de a vă retrage consimțământul, dreptul de a depune o plângere la Autoritatea Națională de Supraveghere a Prelucrării Datelor cu Caracter Personal.

Datele cu caracter personal furnizate vor fi prelucrate pentru o perioadă necesară finalizării concursului/examenului, urmând să fie arhivate conform reglementărilor legale. În cazul în care promovați concursul/examenul, urmând angajarea dumneavoastră, datele menționate mai sus vor fi prelucrate și pe perioada executării contractului individual de muncă, fiind stocate potrivit Nomenclatorului Arhivistic al operatorului.

Pentru protecția datelor personale sunt luate măsuri tehnice și organizatorice în vederea asigurării confidențialității, anonimizării, integrității și accesibilității acestora. De asemenea, se previne accesul și utilizarea neautorizată sau încălcarea securității acestora, în conformitate cu legislația în vigoare.

Pentru orice solicitări în legătură cu exercitarea drepturilor precizate, ne puteți contacta la adresa de e-mail a Responsabilului de Protecția Datelor cu Caracter Personal: [dpo@iocn.ro](mailto:larisa.bobocea@iocn.ro).

Dacă unele dintre datele furnizate de către dumneavoastră sunt incorecte sau au suferit modificări, vă rugăm să ne informați cât mai curând posibil.

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, am luat la cunoștință prezenta notă de informare.

Data: Semnătura: